fi bn fi de nb fi fr fi si fi si fi si fi si fi fi si fi si fi si fi fi si fi si fi si fi si fi si fi fi fi fi fi fi fi fi fi fi fi fi fi zh fi fi pl fi en fi it fi en fi zh fi de fi zh nb pt pt en fi fi lt fi fi fi id et fi th fi fi fi fi la fi fi uk la fi fi uk id fi fi th la fi fi uk fi fi fi fi en fi fi nl fr si zh en fi fi fi fi fi fi fi fi fi fi fi ms fi fi fi ms fi fi fi fi fi fi fr fi fi fi fi fi fr en ceb fi
Metsätaloudessa edistetään aktiivisesti luonnon monimuotoisuutta
Metsät peittävät yli 75 % Suomen maapinta-alasta. Siten myös eläin- ja kasvilajien määrät metsissä ovat suuria. Suomessa arvioidaan elävän noin 50 000 lajia. Niistä lähes puolet elää metsissä.
Metsälajeilla on erilaisia vaatimuksia elinympäristönsä suhteen. Yleisesti voidaan sanoa, että rehevillä kasvupaikoilla kuten lehdoissa lajisto on rikkainta. Myös metsän kehitysvaihe vaikuttaa lajien määrään. Lajimäärä on korkeimmillaan erilaisten häiriöiden kuten metsänhakkuun tai metsäpalon jälkeen. Toisaalta vaikkapa vanhassa metsässä viihtyy hyvin erilainen lajisto.
Moni laji on riippuvainen luonnonmetsän piirteistä kuten vanhoista puuyksilöistä, lehtipuusta ja lahoavasta puusta. Metsälajiston kannalta on tärkeää, että metsä on maisematasolla monipuolinen ja sieltä löytyy elinympäristöjä erilaisiin olosuhteisiin sopeutuneille lajistoille.
Luonnonhoito tarkoittaa sitä, että talousmetsiin luodaan luonnonmetsille tyypillisiä rakennepiirteitä, jotka hyödyttävät monia metsälajeja. Esimerkiksi säästöpuita jättämällä ja kuolleet puut säästämällä turvataan vanhasta puusta ja lahopuista riippuvaisten lajien tarpeita. Metsänhoidossa kiinnitetään huomiota siihen, että puustossa on monipuolisesti eri puulajeja silloin, kun kasvupaikka sen mahdollistaa.
Puiden poistaminen ja tulen käyttö ovat myös keinoja edistää monimuotoisuutta. Kulotuksilla luodaan metsiin elinympäristöjä palaneesta puusta riippuvaiselle lajistolle. Lajirikkaita elinympäristöjä kuten lehtoja ja harjujen paahderinteitä hoidetaan poistamalla puita, jotka eivät niihin kuulu. Näin ne säilyttävät luontaiset piirteensä ja kelpaavat jatkossakin elinympäristöksi omalle erityislajistolleen.
Suojellut ja uhanalaiset lajit otetaan huomioon metsätaloudessa
Vuonna 2019 julkaistun Suomen lajiston uhanalaisuusarvioinnin mukaan noin 9 % metsälajeista on uhanalaisia. Osuus on pysynyt samana verrattuna kymmenen vuotta aiemmin tehtyyn arvioon. Huomattavaa on, että metsien uhanalaisista lajeista yli puolet elää lehdoissa ja harjujen paahderinteillä, vaikka näiden elinympäristöjen osuus metsien kokonaispinta-alasta on vain muutaman prosentin luokkaa.
Osa uhanalaisista metsälajeista on lakisääteisesti suojeltuja. Esimerkiksi liito-oravan lisääntymis- ja levähdyspaikat on turvattu luontodirektiiviin perustuen. Nämä kohteet rajataan aina metsänkäsittelyn ulkopuolelle. Vastaavalla tavalla turvataan esimerkiksi suurten petolintujen kuten maakotkan ja sääksen pesäpuut ja monen muun lakisääteisesti suojellun metsälajin esiintymä.
Metsätaloudessa on jo toistakymmentä vuotta ollut käytössä uhanalaisten lajien huomioon ottamisen toimintamalli. Toimintatavan ansiosta uhanalaisten lajien esiintymistä saadaan tieto metsänomistajien ja metsätalouden ammattilaisten käyttöön, ja esiintymät voidaan ottaa huomioon metsätaloustoimien suunnittelussa. Myös metsäsertifioinnissa asetetaan vaatimuksia uhanalaisten lajien huomioon ottamiselle. Yli 90 % talousmetsiemme pinta-alasta on sertifioitua metsää, joten sertifioinneilla on suuri vaikutus metsätalouden käytäntöihin.
Metsätaloudessa on jo toistakymmentä vuotta ollut käytössä uhanalaisten lajien huomioon ottamisen toimintamalli.
Uhanalaisia lajeja löytyy talousmetsistä koko ajan enemmän, koska luonnonhoito on tuonut talousmetsiin niitä hyödyttäviä rakennepiirteitä kuten kuollutta puuta. Kehitys on toivottua. On kuitenkin pidettävä huolta, että kannusteet luonnonhoitoon säilyvät jatkossakin. Aktiivisilla ja vapaaehtoisilla toimilla aikaan saatu monimuotoisuuden lisääntyminen ei saa johtaa metsien käytön rajoittamiseen.
Metsäteollisuus tekee yhteistyötä monimuotoisuuden edistämiseksi
Metsäteollisuus on vastuullisuussitoumuksissaan asettanut tavoitteekseen kääntää metsälajien uhanalaistumiskehitys laskuun. Keinoihin kuuluvat talousmetsien luonnonhoidon sekä metsien ja soiden vapaaehtoisen suojelun edistäminen. Esimerkiksi metsäteollisuuden yhteisessä Lisää lahopuuta talousmetsiin -ohjelmassa on tehty jo vuosia toimia monimuotoisuuden kannalta tärkeän lahopuun lisäämiseksi. Hiljattain käynnistettiin lehtojen hoidon toimintaohjelma, jossa parannetaan valmiuksia tunnistaa erilaisia lehtoja ja valita niihin parhaiten soveltuvat käsittelytavat.
Metsien hoito ja käyttö
+358 40 542 5365
Hyvin toimivat ja avoimet puumarkkinat ovat perusta kotimaisen puun käytölle.
Metsäkeskustelu menee joskus tunteisiin, mutta hyvä olisi väitellä faktapohjaisesti.
Puukauppa käynnistyi ripeästi lomakauden jälkeen, ja syksyn puukaupalle on nyt erinomaiset edellytykset.
Rakennetun ympäristön tietojärjestelmän ja MRL:n muuttaminen
Luonnos hallituksen esitykseksi laiksi rakennetun ympäristön tietojärjestelmästä ja maankäyttö- ja rakennuslain muuttamisesta
Metsäteollisuuden lausunto koskien luonnosta hallituksen esitykseksi laiksi metsätalouden määräaikaisesta kannustejärjestelmästä
Metsäpolitiikan on kannustettava hyvään metsänhoitoon
Metsänhoidosta keskustellaan aktiivisesti mediassa, ja keskustelu jatkuu myös eduskunnassa lomien päätyttyä.
Lausunto valtioneuvoston asetusluonnoksesta koskien juurikäävän torjunnasta annetun väliaikaisen asetuksen voimaantulosäännöksen muutosta
Puukaupassa elettiin kiriviikkoja ennen lomakautta
Myönteinen kehitys edellyttää raaka-aineen saatavuutta niin tänä kesänä ja ensi syksynä kuin myös pitkällä aikavälillä.
Hakuehdoillasi ei ole vielä sisältöä
+358 9 132 61
Metsät ja puuraaka-aine »
Tutkimus ja innovaatiot »
Ympäristö ja vastuullisuus »
Talous ja kansainvälinen kauppa »
Ilmasto ja energia »
Tietosuoja ja rekisteri »
Tiesitkö, että käytät turvatonta ja vanhaa selainta?
Internet Explorer selain ei ole enää tuettu ja sitä ei pitäisi käyttää.
Voit selata sivustoamme esimerkiksi seuraavilla selaimilla:
Metsäteollisuus ry - forest@forestindustries.fi - +358 9 132 61